ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
     - privind asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova” 

Având în vedere:
    -  referatul de aprobare, înregistrat sub nr. 13219/12.07.2022, prin care viceprimarul oraşului Boldeşti-Scăeni propune asocierea oraşului Boldeşti-Scaeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”;
   - raportul de specialitate  întocmit de compartimentul de resort, înregistrat sub nr. 15444/23.08.2022;
	       - Actul Constitutiv şi Statutul Asociaţiei de Dezvoltare Intercomunitară  „Parteneriatul pentru Managementul Apei-Prahova”;
          	- Hotărârea nr. 9/16.03.2022 a Adunării Generale a  Asociaţiei de Dezvoltare Intercomunitară  „Parteneriatul pentru Managementul Apei-Prahova”;
	- Ordonanța Guvernului nr. 26/2000 privind asociații și fundații, cu modificările și completările ulterioare;
 - Hotărârea Guvernului nr. 855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice;
  - dispoziţiile art. 10 alin. (2) şi ale art. 12 alin. (1) lit. „d” din Legea nr. 241/2006 a serviciului de alimentare cu apă şi de canalizare, republicată, cu modificările şi completările ulterioare;
 - dispoziţiile art. 8 alin. (1) şi alin. (3) lit. „c” şi art. 10 din Legea nr. 51/2006 a serviciilor comunitare de utilităţi publice, republicată, cu modificările şi completările ulterioare;
	- avizul secretarului general, înregistrat sub nr.15552/24.08.2022;
	- avizele comisiilor de specialitate ale Consiliului Local;
	În temeiul art. 89-92,  art. 129 alin. (2) lit.  e) şi alin. (9) lit.  c), art. 139 alin. (1) alin. (3) lit. f) şi art. 196 alin. (1), lit.  a) din OUG nr. 57/2019 privind Codul administrativ,
	Consiliul Local al oraşului Boldeşti-Scăeni adoptă prezenta hotărâre:
 
Art.1. Se aprobă asocierea oraşului Boldeşti-Scăeni, prin consiliul local, cu  Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”.
Art.2. (1) Asocierea se face în condiţiile prevăzute în  Actul Constitutiv şi Statutul Asociaţiei de Dezvoltare Intercomunitară  „Parteneriatul pentru Managementul Apei-Prahova” potrivit Anexelor nr. 1 şi nr.2, care fac parte integrantă din prezenta hotărâre.
(2) Actul Constitutiv şi Statutul Asociaţiei de Dezvoltare Intercomunitară  „Parteneriatul pentru Managementul Apei-Prahova” urmează a fi puse în concordanţă cu legislaţia în vigoare la data adoptării prezentei hotărâri.
Art.3. Se mandatează Primarul oraşului Boldeşti-Scăeni  să semneze toate documentele necesare asocierii în Asociaţia de Dezvoltare Intercomunitară  „Parteneriatul pentru managementul Apei-Prahova” şi să reprezinte Oraşul Boldeşti-Scăeni în cadrul Adunării Generale a Asociaţiei.
Art.4. Se aprobă plata cotizaţiei către asociaţie în sumă de 23 400 lei, aferentă anului 2022.
Art.5. Prezenta hotărâre se comunică persoanelor interesate prin grija Serviciului patrimoniu local şi monitorizare servicii publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
        
          PREŞEDINTE DE ŞEDINŢĂ,                                        
               SIMON PETRU                                                    CONTRASEMNEAZĂ
                                                                                             SECRETAR GENERAL,
                                                                                            TUDOR FLORINA NELI
                                                                       


Boldeşti-Scăeni, 30.08.2022

R O M Â N I A 
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
Nr. 15552/24.08.2022
A  V  I  Z
===========
·  asupra proiectului de hotărâre privind asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”

           Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”, am constatat că acesta a fost iniţiat potrivit prevederilor legale în domeniu.
           Astfel, potrivit art. 89 alin. (1) din OUG nr. 57/2019 privind Codul administrativ două sau mai multe unităţi administrativ-teritoriale au dreptul ca, în limitele competenţei autorităţilor lor deliberative şi executive, să coopereze şi să se asocieze, în condiţiile legii, formând asociaţii de dezvoltare intercomunitară, cu personalitate juridică, de drept privat. Asociaţiile de dezvoltare intercomunitară sunt persoane juridice de utilitate publică.
De asemenea, potrivit art. 129 alin. 9 lit. “c” consiliul local hotărăşte, în condiţiile legii,  cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.
          Faţă de cele de mai sus şi în conformitate cu prevederile art. 243, alin. (1)  lit.”a” din O.U.G. nr. 57/2019 privind Codul administrativ, avizez favorabil acest proiect.



SECRETAR GENERAL,                                        
TUDOR FLORINA-NELI




